text: 73-årig bag bombetrussel: Jeg kan ikke huske noget
  09 juni 2015 kl. 06.50
  En 73-årig mand blev mandag idømt 30 dages betinget fængsel for at fremsætte en bombetrussel mod Kolding Storcenter.
  Det var en 73-årig mand fra Als, der d. 21. december stod bag bombetruslen mod Kolding Storcenter. Det fastslog retten i Kolding mandag. Det skriver JydskeVestkysten.
  Centeret blev evakueret og var lukket i lidt over en time.
  Den 73-årige blev anholdt dagen efter truslen, og her fortalte han, at han var sur på systemet.
  En nærmere årsag kom anklageren ikke mandag under retsmødet. Her fortalte den 73-årige, at han ikke huskede så godt.
  - Jeg kan ikke huske noget. Jeg glemmer alting, forklarede han.
  Oplysninger fra Alarmcentralen og teleselskabet dokumenterede, at der blev ringet fra den 73-åriges telefon.
  20 forretninger har krævet erstatning for tabt fortjeneste.
  Erstatningskravene er vurderede skøn fra forretningernes side og ligger fra 3-4.000 kroner til over 100.000 kroner.
  